<classify> MKUU wa Kituo cha Polisi Oysterbay, ASP Kazengwe na ASP Rujuo wa Kituo cha Polisi Kijitonyama wameitikia wito wa Mahakama ya Hakimu Mkazi Kisutu uliowataka kufi ka kueleza ni kwa nini mshitakiwa Elizabeth Balali 54 hakupelekwa gerezani kama ilivyoamriwa na mahakama hiyo.ASP Kazwenge na ASP Rujuo walifika mahakamani hapo jana saa 5:00 asubuhi na kuingia kwenye chumba cha Hakimu Mwandamizi Mfawidhi, Kelvin Mhina pamoja na Wakili wa Serikali Mwandamizi, Wankyo Simon na walikaa kwa dakika kadhaa. Kutokana na waandishi kutoruhusiwa kuingia ndani, haijajulikana maofisa hao walieleza nini kuhusu kukaa na Elizabeth ambaye ni mke wa marehemu Balali katika kituo cha polisi badala ya gerezani wakati anakabiliwa na kesi ya uhujumu uchumi ambayo haina dhamana.Hata hivyo, mshitakiwa Elizabeth aliyefikishwa mahakamani na Wakili Simon alidai upelelezi katika kesi hiyo haujakamilika, hivyo kuomba tarehe nyingine kwa ajili ya kutajwa na kuangalia hatua ya upelelezi. Baada ya kueleza hayo, Hakimu Mhina aliahirisha kesi hiyo hadi Novemba 7, mwaka huu kwa ajili ya kutajwa na kusisitiza mshitakiwa huyo apelekwe rumande. Juzi, mahakama iliamuru maofisa hao kufika mahakamani hapo kueleza kwa nini wamekaa na mshitakiwa kituo cha polisi badala ya kumpelekeka gerezani.Oktoba 10, mwaka huu mahakama ilitoa amri kwa mshitakiwa huyo ambaye ni msimamizi wa mirathi kwenda gereza la Segerea. Hata hivyo, kesi hiyo ilipaswa kuendelea juzi lakini haikuweza kusikilizwa kutokana na mkanganyiko uliokuwepo baada ya mshitakiwa huyo kubainika kutokuwepo gereza la Segerea na kwamba alikuwa kituo cha polisi.Mshitakiwa huyo aliletwa mahakamani akitokea Kituo cha Polisi Kijitonyama alikokuwa amekaa kwa siku saba na siku saba za mwanzo alikaa katika Kituo cha Oysterbay.  <topic>: KITAIFA 